User:Zulfazlan

ZULFAZLAN BIN JUMRAH merupakan seorang guru di Kolej Tunku Kurshiah (Tunku Kurshiah College. Dilahirkan pada 4 Ogos 1986 beliau merupakan seorang guru dan penulis yang sedang mengukir nama di ujana kesusasteraan Malaysia. Beliau mendapat pendidikan pertama di SK Bandar Tenggara 1,Kulai Johor (1993-1998). Beliau menyambung pendidikan menengahnya di SMK Bandar Tenggara, Kulai Johor (1999-2001) sebelum melanjutkan pelajarannya di Sekolah Menengah Teknik Batu Pahat, Johor (2002-2003) dan di peringkat Sijil Tinggi Pelajaran Malaysia (STPM) (2004-2005) Pada tahun 2006-2010, beliau menyambung pengajiannya di peringkat universiti dalam bidang pendidikan sehingga lulus dengan kepujian cemerlang dengan memperoleh Bacelor Pendidikan Pengajaran Bahasa Malaysia Sebagai Bahasa Pertama (PBMP) dari Universiti Putra Malaysia (UPM).

Beliau aktif menganggotai persatuan penulis seperti Persatuan Penulis Johor (PPJ), Persatuan Penulis Nasional (PENA) dan Minggu Penulis Remaja (MPR).

Beliau sering dijemput ke luar negara untuk menyertai pelbagai persidangan yang melibatkan isu-isu pendidikan oleh Badan Bukan Kerajaan (NGO). Hasil kebolehan dan kebernasan beliau memberikan pandangan kritikalnya terhadap isu-isu pendidikan, kini beliau menganggotai Jawatankuasa Mahasiswa Pemerhati Pendidikan ASEAN (ASEAN's Sophomore Education Observers Committe).